**Podmienky prijímania detí do Materskej školy, Kondrótova 1, Bernolákovo**

Pre prijímanie a zaraďovanie detí do Materskej školy, Kondrótova 1, Bernolákovo platia v súlade s ust. § 5 odst. 14 písm. a) zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, v spojitosti s ust. § 3 odst. 1 Vyhlášky Ministerstva školstva Slovenskej republiky č.306 z 23. júla 2008 Z.z. o materských školách s odkazom na ust.§ 59 a §59 a) zákona č.245/2008 Z.z. o výchove a vzdelávaní a o zmene a doplnení niektorých zákonov a Všeobecne záväzným nariadením Obce Bernolákovo č. 3/2017:

**Do materskej školy sa prijímajú deti na základe písomnej žiadosti** zákonného zástupcu, ktorú predloží riaditeľovi **spolu s potvrdením o zdravotnom stave dieťaťa** od všeobecného lekára pre deti a dorast, ktorého **súčasťou je** aj **údaj o povinnom očkovaní**. Prijatie žiadosti bez potvrdenia o zdravotnom stave dieťaťa **bez údaja o povinnom očkovaní** sa považuje za porušovania § 59 odst. 4) zákona 245/2008 Z.z. o výchove a vzdelávaní a o zmene a doplnení niektorých zákonov a preto tieto **nebudú prevzaté**. V súlade s  platnou legislatívou o ochrane osobných údajov, musí byť žiadosť podpísaná obidvoma zákonnými zástupcami.

**Žiadosti** pre nasledujúci rok 2020/2021 **sa prijímajú** **od 3.5.2021 do 7.5.2021 :**

* **Elektronickou formou na mailovej adrese:** **riaditeľka@mskondrotova.sk**
* **Doporučenou poštou zásielkou** na adresu: MŠ, Kondrótova 1, 900 27 Bernolákovo

Žiadosť je dostupná na <https://mskondrotova.edupage.org/a/tlaciva>

Pri záujme o prijatie, ktorý prekračuje kapacitu materskej školy, zohľadňuje riaditeľ MŠ nasledovné kritériá pre prijímanie detí:

Kritéria prijatia v zmysle platnej legislatívy zákona č. 245/2008 **o výchove a vzdelávaní (školský zákon) a o zmene a doplnení niektorých zákonov** (§59 a §59a)

* prednostne sa prijímajú deti rodičov s trvalým pobytom v obci, pre ktoré je plnenie predprimárneho vzdelávania povinné (deti, ktoré do 31.8.2021 dovŕšia 5 rokov)
* dieťa s odloženou školskou dochádzkou, zákonný zástupca priloží aj vyjadrenie príslušného Centra pedagogicko-psychologického poradenstva a prevencie
* dieťa od troch rokov

Písomné rozhodnutie o prijatí alebo neprijatí dieťaťa do materskej školy, v súlade s platnou legislatívou, oznámi riaditeľka materskej školy zákonnému zástupcovi dieťaťa najneskôr do 15.6.2021.

Riaditeľ materskej školy prijíma deti na predprimárne vzdelávanie na základe rozhodnutia. Na rozhodovanie riaditeľov materských škôl zriadených obcou vo veci podľa §5 odst.14 písm. a (- d) zákona č. 596/2003 Z.z., sa nevzťahuje všeobecne záväzný právny predpis o správnom konaní. To, že sa **na rozhodnutie** **riaditeľov materských škôl zriadených obcou, nevzťahuje všeobecne záväzný právny predpis o správnom konaní** znamená, že **žiadny právny predpis neustanovuje, ktoré náležitosti takéto rozhodnutia majú obsahovať.** A preto v takomto rozhodnutí ani nemusí byť, resp. nemá byť uvedené poučenie o akomsi „ opravnom prostriedku“ avšak každý rodič/zákonný zástupca má i napriek tomu možnosť požiadať riaditeľa materskej školy zriadenou obcou o **prehodnotenie jeho rozhodnutia** o neprijatí dieťaťa do materskej školy. Nejde o proces odvolania sa proti rozhodnutiu.

V Bernolákove 10.2.2021 Bc. Hana Trubačová

 poverená riadením MŠ